กองบัญชาการใหญ่กองทัพบกเยอรมัน

กองบัญชาการใหญ่กองทัพบก () ของประเทศเยอรมนีในสมัยนาซี กองบัญชาการนี้ก่อตั้งขึ้นในปี ค.ศ. 1935 ซึ่งเป็นหนึ่งในแผนงานฟื้นฟูแสนยานุภาพเยอรมันของอดอล์ฟ ฮิตเลอร์ ภายหลังความล้มเหลวในยุทธการที่มอสโกในปี 1941 ฮิตเลอร์ได้ปลดจอมพล วัลเทอร์ ฟ็อน เบราคิทช์ จากตำแหน่งผู้บัญชาการใหญ่กองทัพบก และตั้งตัวเองเป็นผู้บัญชาการใหญ่กองทัพบกคนใหม่แทน ถือเป็นการเข้ามาคุมกองทัพบกอย่างเต็มตัวของฮิตเลอร์ หลังจากที่เขาเริ่มเข้ามาแทรกแซงโดยตรงในกองทัพครั้งแรกในปี 1938

รายนามผู้บัญชาการ

ผู้บัญชาการใหญ่กองทัพบก
รายนามผู้บัญชาการใหญ่กองทัพบก () ซึ่งเทียบได้กับตำแหน่งผู้บัญชาการทหารบก:
 พลเอกอาวุโส แวร์เนอร์ ฟ็อน ฟริทช์ — ตั้งแต่ 1935 ถึง 4 กุมภาพันธ์ 1938
 จอมพล วัลเทอร์ ฟ็อน เบราคิทช์ — ตั้งแต่ 4 กุมภาพันธ์ 1938 ถึง 19 ธันวาคม 1941
 ฟือเรอร์และนายกรัฐมนตรี อดอล์ฟ ฮิตเลอร์ — ตั้งแต่ 19 ธันวาคม 1941 ถึง 30 เมษายน 1945
 จอมพล แฟร์ดีนันท์ เชอร์เนอร์ — ตั้งแต่ 30 เมษายน 1945 ถึง 8 พฤษภาคม 1945

เสนาธิการกองทัพบก 
รายนามเสนาธิการกองทัพบก () ซึ่งเทียบได้กับตำแหน่งเสนาธิการทหารบก:
 พลเอกทหารปืนใหญ่ ลูทวิช เบ็ค  — ตั้งแต่  1935 ถึง 31 ตุลาคม 1938
 พลเอกอาวุโส ฟรันซ์ ฮัลเดอร์ — ตั้งแต่  31 ตุลาคม 1938 ถึง 24 กันยายน 1942
 พลเอกอาวุโส ควร์ท ไซทซ์เลอร์ — ตั้งแต่  24 กันยายน 1942 ถึง 10 กรกฎาคม 1944
 พลโท อาด็อล์ฟ ฮ็อยซิงเงอร์ — ตั้งแต่  10 กรกฎาคม 1944 ถึง 20 กรกฎาคม 1944 (ปฏิบัติหน้าที่ในตำแหน่ง)
 พลเอกอาวุโส ไฮนทซ์ กูเดรีอัน — ตั้งแต่  21 กรกฎาคม 1944 ถึง 28 มีนาคม 1945 (ปฏิบัติหน้าที่ในตำแหน่ง)
 พลเอกทหารราบ ฮันส์ เครพส์ — ตั้งแต่  29 มีนาคม ถึง 1 พฤษภาคม 1945 (ปฏิบัติหน้าที่ในตำแหน่ง)
 จอมพล วิลเฮล์ม ไคเทิล — ตั้งแต่  1 พฤษภาคม 1945 ถึง 13 พฤษภาคม 1945 (ปฏิบัติหน้าที่ในตำแหน่ง)
 พลเอกอาวุโส อัลเฟรท โยเดิล — ตั้งแต่  13 พฤษภาคม 1945 ถึง 23 พฤษภาคม 1945 (ปฏิบัติหน้าที่ในตำแหน่ง)

ดูเพิ่ม
 กองบัญชาการใหญ่แห่งแวร์มัคท์ (Oberkommando der Wehrmacht) - หน่วยบัญชาการของแวร์มัคท์ 
 กองบัญชาการใหญ่กองทัพอากาศเยอรมัน (Oberkommando der Luftwaffe)  - หน่วยบัญชาการของลุฟท์วัฟเฟอ 
 กองบัญชาการใหญ่กองทัพเรือเยอรมัน (Oberkommando der Marine)  - หน่วยบัญชาการของครีกซมารีเนอ 

แวร์มัคท์
นาซีเยอรมนี